b'\n_START_ARTICLE_\nTransantarktiniai kalnai\n_START_PARAGRAPH_\nTransantarktiniai kalnai (angl. Transantarctic Mountains, isp. Monta\xc3\xb1as Transant\xc3\xa1rticas) \xe2\x80\x93 kalnag\xc5\xabbri\xc5\xb3 sistema Antarktidoje. Driekiasi ma\xc5\xbedaug 4000 km nuo rytin\xc4\x97s Vedelio j\xc5\xabros pakrant\xc4\x97s iki vakarinio Roso j\xc5\xabros kranto. Plotis 200-600 km. Transantarktini\xc5\xb3 kaln\xc5\xb3 sistem\xc4\x85 sudaro \xc5\xa1ie kaln\xc5\xb3 masyvai: Pensakola, Tilas, Horlikas, Karalien\xc4\x97s Modos kalnag\xc5\xabbris, Karalien\xc4\x97s El\xc5\xbebietos kalnag\xc5\xabbris, Karalien\xc4\x97s Aleksandros kalnag\xc5\xabbris ir kt. Auk\xc5\xa1tis 2000-3000 m, o auk\xc5\xa1\xc4\x8diausia vieta \xe2\x80\x93 4668 m (Jalmar Juhanseno k., Karalien\xc4\x97s Modos klng.). Transantarktiniai kalnai laikomi riba tarp Ryt\xc5\xb3 Antarktidos ir Vakar\xc5\xb3 Antarktidos._NEWLINE_Kalnus suformavo vulkaniniai procesai. Formavimasis prasid\xc4\x97jo kainozojuje prie\xc5\xa1 ma\xc5\xbedaug 65 mln. met\xc5\xb3. Taip pat kalnuose randamos smiltainio ir dolerito uolienos, susiformavusios prie\xc5\xa1 400 mln. met\xc5\xb3, sil\xc5\xabro periode. Yra akmens anglies telkini\xc5\xb3._NEWLINE_Kalnai atrasti 1841 m. Viktorijos \xc5\xbdem\xc4\x97je, D\xc5\xbeeimso Roso ekspedicijos.'